保良局陳區碧茵頤養院

保良局陳區碧茵頤養院喺香港島石塘咀卑路乍街12號，而家由保良局使用。頤養院原本係西區消防局，目前已被評為香港二級歷史建築。

史
該建築喺1923年起，由當時嘅潔淨局管理。當時嘅地下同地庫係堅尼地城消防局，有10個消防員駐守，並設有一個電動水泵。其餘嘅層數就係潔淨局職員宿舍。1937年，消防局改叫做西區消防局。1950年，市政總署接管成座樓，大部份地方仍然做職員宿舍，並喺1951年至1976年撥出空間畀市政總署嘅職工總會開辦小學。1986年，大樓交畀社會福利署接管，並喺1991年以特惠租金，將大樓租畀保良局開辦安老院，即係保良局陳區碧茵頤養院。

建築
前西區消防局樓高四層，用磚塊砌成。佢嘅外牆對稱工整，外觀典雅。所有窗門裝有百葉簾。

前西區消防局

香港消防局
保良局
香港二級歷史建築
石塘嘴